CELEX: 62018TA0226
Language: hu
Date: 2021-06-30 00:00:00
Title: T-226/18. sz. ügy: A Törvényszék 2021. június 30-i ítélete – Global Silicones Council és társai kontra Bizottság („REACH – Az 1907/2006/EK rendelet egyes veszélyes anyagok és készítmények gyártásával, forgalmazásával és felhasználásával kapcsolatos korlátozásokról szóló XVII. mellékletének naprakésszé tétele – Az oktametil-ciklotetrasziloxánra (D4) és a dekametil-ciklopentasziloxánra vonatkozó korlátozások – Nyilvánvaló értékelési hiba – Az 1907/2006 rendelet XIII. melléklete – A bizonyító erő meghatározása – Az 1907/2006 rendelet 68. cikke – Elfogadhatatlan kockázat – Arányosság – Lényeges eljárási szabályok”)

2021.8.16.   
            
            
               HU
            
            
               Az Európai Unió Hivatalos Lapja
            
            
               C 329/16
            
         
      A Törvényszék 2021. június 30-i ítélete – Global Silicones Council és társai kontra Bizottság
      (T-226/18. sz. ügy) (1)
      
      („REACH - Az 1907/2006/EK rendelet egyes veszélyes anyagok és készítmények gyártásával, forgalmazásával és felhasználásával kapcsolatos korlátozásokról szóló XVII. mellékletének naprakésszé tétele - Az oktametil-ciklotetrasziloxánra (D4) és a dekametil-ciklopentasziloxánra vonatkozó korlátozások - Nyilvánvaló értékelési hiba - Az 1907/2006 rendelet XIII. melléklete - A bizonyító erő meghatározása - Az 1907/2006 rendelet 68. cikke - Elfogadhatatlan kockázat - Arányosság - Lényeges eljárási szabályok”)
      (2021/C 329/19)
      Az eljárás nyelve: angol
      
         Felek
      
      
         Felperesek: Global Silicones Council és társai (Washington, DC, Egyesült Államok), Wacker Chemie AG (München, Németország), Momentive Performance Materials GmbH (Leverkusen, Németország), Shin-Etsu Silicones Europe BV (Almere, Hollandia), Elkem Silicones France SAS (Lyon, Franciaország) (képviselők: A. Kołtunowska és R. Semail ügyvédek)
      
         Alperes: Európai Bizottság (képviselők: R. Lindenthal és K. Mifsud-Bonnici meghatalmazottak)
      
         A felpereseket támogató beavatkozó fél: American Chemistry Council, Inc. (ACC) (Washington) (képviselők: K. Nordlander és C. Grobecker ügyvédek)
      
         Az alperest támogató beavatkozó felek: Németországi Szövetségi Köztársaság (képviselők: J. Möller, D. Klebs, S. Eisenberg, S. Heimerl és S. Costanzo meghatalmazottak), Nagy-Britannia és Észak-Írország Egyesült Királysága (képviselők: S. Brandon meghatalmazott, segítői: C. Banner és A. Parkinson barristers), Európai Parlament (képviselők: L. Darie és Tamás A. meghatalmazottak), az Európai Unió Tanácsa (képviselők: M. Moore és A. Maceroni meghatalmazottak), Európai Vegyianyag-ügynökség (képviselők: M. Heikkilä, W. Broere és A. Hautamäki meghatalmazottak)
      
         Az ügy tárgya
      
      A vegyi anyagok regisztrálásáról, értékeléséről, engedélyezéséről és korlátozásáról (REACH) szóló 1907/2006/EK európai parlamenti és tanácsi rendelet XVII. mellékletének az oktametil-ciklotetrasziloxán (D4) és a dekametil-ciklopentasziloxán (D5) tekintetében történő módosításáról szóló, 2018. január 10-i (EU) 2018/35 bizottsági rendelet (HL 2018. L 6., 45. o.) megsemmisítése iránt az EUMSZ 263. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  A Global Silicones Council, a Wacker Chemie AG, a Momentive Performance Materials GmbH, a Shin-Etsu Silicones Europe BV és az Elkem Silicones France SAS maga viseli saját költségeit, valamint az Európai Bizottság részéről felmerült költségeket.
               
            
                  3)
               
               
                  A Németországi Szövetségi Köztársaság, Nagy-Britannia és Észak-Írország Egyesült Királysága, az Európai Parlament, az Európai Unió Tanácsa, az Európai Vegyianyag-ügynökség és az American Chemistry Council, Inc. (ACC) maga viseli saját költségeit.
               
            
         (1)  HL C 200., 2018.6.11.